Diari Oficial de la Generalitat Valenciana


Sumari del DOGV 7456, del 02-02-2015 (2015/677)

Notificació de la sentència dictada en el juí verbal número 710/2013.
---------------------------------------------------------------------

### Dades del document

Número de DOGV
:   7456

Data del DOGV
:   02-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/677


Organisme emissor
:   Jutjat de Primera Instància Número 5 d'Alacant

Tipus de document
:   Edicte

Notificació de la sentència dictada en el juí verbal número 710/2013. [2015/677]  
Javier Ortiz Sánchez-Gabriel, secretari judicial del Jutjat de Primera Instància número 5 d'Alacant, fa saber que en este jutjat i en el procediment que després es dirà ha recaigut la resolució l'encapçalament i dispositiva de la qual diu així:  
  
«Sentència número 3/2014  
Alacant, 8 de gener de 2014  
José María Aparicio Boluda, magistrat jutge titular del Jutjat de Primera Instància número 5 d'esta ciutat, he vist estes actuacions de juí verbal sobre resolució del contracte de subministrament de gas i reclamació d'una quantitat, registrades amb el número 710/2013, a instància de Gas Natural Servicios SDG, SA, representada per la procuradora senyora Medina Cuadros i assistida pel lletrat senyor García Valera, contra Francisca Oliver Moreno, en situació de rebel·lia processal, es procedix a dictar la present resolució.  
Dispositiva  
Estime la demanda formulada per la procuradora senyora Medina Cuadros, en nom i representació de Gas Natural Servicios SDG, SA, contra Francisca Oliver Moreno, i, en conseqüència, declare resolt el contracte de subministrament de gas subscrit entre les parts per a la vivenda sítia a Alacant, carrer de Francisco Montero Pérez, número 67, 4t, esquerra, així mateix condemne la referida demandada a abonar a l'entitat actora la quantitat de 1.768,71 euros per les factures meritades fins a l'última lectura facturada en data 15 de novembre de 2012, més la quantitat que es determine en execució de sentència resultant de la facturació compresa entre l'última lectura facturada i acompanyada a la demanda i la que resulte en el moment de la desconnexió sense que puga excedir de 6.000 euros, autoritze l'entrada a la vivenda subministrada de la comissió judicial junt amb els empleats necessaris de l'actora per a la presa de lectura del comptador de gas instal·lat en l'interior de la vivenda i procedir a la suspensió del subministrament per mitjà de la desconnexió i retirada del comptador, i pagament dels interessos legals i les costes del present procediment.  
  
Notifiqueu esta sentència a les parts de forma legal i feu-los saber que s'hi pot interposar recurs d'apel·lació davant de l'Audiència Provincial d'Alacant, que, si és el cas, haurà de ser interposat davant d'este mateix jutjat en el termini dels 20 dies següents a la notificació. Haurà de constituir-se el depòsit legalment establit en la Llei Orgànica del Poder Judicial.   
Esta és la meua sentència, de la qual es portarà certificació a actuacions, que pronuncie, mane i firme.»  
  
I perquè valga de notificació de forma legal a Francisca Oliver Moreno [...], expedisc este edicte per a la seua publicació en el Diari Oficial de la Comunitat Valenciana.  
  
Alacant, 21 de gener de 2015.- El secretari judicial: Javier Ortiz Sánchez-Gabriel.